***PRAVILNIK***

Osnovne odredbe (pravila) koja će se primjenjivati za takmičenja Udruženja

Minifudbal Crna Gora za sezonu 2024/25

Izvod iz pravila minifudbala

**PRAVILA IGRE**

ČLAN 1

• Igra se 5+1 igrač i sa loptom veličine 5.

• Utakmica traje dva poluvrema po 20 min. Izmedju kojih je pauza od najviše 5 min.

• Minimum za početak meča su 4 igrača, plus golman,osim u slučaju da se u toku igre desi da jedna od ekipa, što zbog povrede ili isključenja ostane sa manje igrača,onda se u tom slucaju može igrati 3+1,a to je minimum za nastavak meča. Ukoliko ekipa ne želi da igra sa 3+1 ili ostane sa dva igrača i golmanom, meč se prekida I registruje u korist protivnika ili trenutnim ili službenim rezultatom.

• Ekipe moraju prijaviti minimum 12, a max 18 igrača.

• Ekipa u jednom meču, u protokolu, može imati najviše 18 igrača i 5 službenih lica koje je predstavnik ekipe prijavio.

• Prijatelji i gledaoci ne smiju biti na klupi za rezervne igrače.

• U toku meča samo glavni trener može ustati sa klupe dok svi ostali moraju sjedjeti na klupi za rezervne igrace.

***IZMJENE***

ČLAN 2

• Ekipa može vršiti neograničen broj izmjena u toku utakmice, takozvane leteće izmjene.

• Izmjena se vrši isključivo na centru igrališta kod zapisničkog stola.

• Igrač koji ce da bude zamijenjen mora prvo da napušti igralište, tek nakon toga drugi igrač može da udje na igralište.

• Izmjena je izvršena kada novi igrač stupi na površinu igrališta.

• Od tog trenutka izmijenjeni igrač postaje rezervni igrač.

• Izmijenjeni igrač može ponovo da učestvuje u utakmici.

• I rezervni igrači, kao i ostala službena lica ekipe su u nadležnosti sudije, bez obzira na to da li su ulazili u igru ili ne.

• U slučaju nepravilno izvedene zamjene igrača, sudija kažnjava igrača koji je ušao u igru sa žutim kartonom ili crvenim kartonom, zavisno od toga koliko je uticao na protivničku igru.

• Ukoliko neka ekipa ima više igrača u polju od dozvoljenih šest, igrač koji je posljednji ušao kažnjava se žutim kartonom, a u korist protivnika dosuduje se indirektan udarac.

• Svaki igrač može da se zamijeni sa golmanom.

***TIME OUT***

ČLAN 3

• Time out traje 1 min.

• Traženje time out • Ekipe imaju pravo na po jedan time out u svakom poluvremenu, kao i u produzecima, za vrijeme play offa • Time out se može tražiti bilo kada, ali mjerac vremena može prekinuti igru samo onda kada ekipa koja traži time out ima loptu i prekid igre u svoju korist.

• Za vrijeme time out-a dozvoljeno je vršiti izmjenu igraca.

• Ako ekipa u prvom poluvremenu nije iskoristila pravo na time out.

• Ne može se prenijeti taj time out u drugo poluvrijeme, kao ni u produzecima.

***SUDIJSKA LOPTA***

• Ako se igra prekine zbog dogadjaja, koji nisu regulirani pravilima igre, a nije se dogodio neki prekršaj, igru treba nastaviti sudijskom loptom s mjesta na kojem se lopta nalazila u trenutku prekida utakmice.

***RASPORED ODIGRAVANJA UTAKMICA***

ČLAN 4

• Na žrebanju će odmah po izvlacenju takmičarskih timova biti odredjen i kompletan raspored za regularni (ligaški) dio sezone.

• Raspored utakmica sa satnicom ce biti unaprijed odreden prije pocetka lige i bice objavljen na sajtu(cjelokupan).

• Ekipa koja želi promijeniti termin mora dobiti saglasnost od svog protivnika, a potom u dogovoru sa organizatorom lige pronaci odgovarajuci termin.

***KAŠNJENJE***

ČLAN 5

• Zbog velikog broja utakmica u toku jednog dana, dozvoljeno je kašnjenje najviše 15 minuta na zakazani termin.

• Ukoliko se jedna od ekipa ne pojavi na terenu ni poslije 15 minuta, utakmica će biti registrovana službenim rezultatom 3:0 u korist druge ekipe.

***BODOVANJE I ZAVRŠNICA***

ČLAN 6

• Liga se igra u dvije odvojene Grupe (A i B), u grupama se igra jednokružni sistem.

• Za pobjedu se dobijaju 3 boda, za neriješen ishod 1, a za poraz 0 bodova;

• Tokom trajanja lige na tabeli će u slučaju istog broja bodova prednost imati ekipa koja ima bolju gol razliku.

• Ukoliko je i to identično (recimo dvije ili više ekipa imaju po +17) gledaće se ko je postigao više golova.

• Na kraju ligaškog dijela, dakle nakon posljednjeg kola tabela se odreduje sljedecim redom.

• Prvo medusobni skor, ukoliko su ekipe odigrale neriješeno gledat će se ukupna gol razlika, zatim koje dao više golova, koja ekipa ima manje kaznenih poena (žuti karton = 1 poen, crveni karton 3).

• U slučaju da je sve indentično žrijebanjem bi se odlučilo koja je ekipa bolje plasirana.

• Ukoliko ima više ekipa sa istim brojem bodova u tom slucaju se pravi mini tabela i odreduje plasman.

• U slučaju da ekipe imaju isti broj bodova, prvo mjerilo je broj bodova u međusobnom duelima(mini tabeli), zatim gol razlika u njihovim medjusobnim duelime, zatim broj datih golova , koja ekipa ima manje kaznenih poena (žuti karton = 1 poen, crveni karton 3).

• Ako je i u tom slučaju sve isto onda se broji ukupna gol razlika iz ligaskog dijela. U slučaju da je sve indentično žrijebanjem bi se odlučilo koja je ekipa bolje plasirana.

***KUP***

ČLAN 7

. U sezoni 2024/25 neće se igrati KUP takmičenje.

• U kup takmičenju se igra po sistemu na ispadanje na jedan meč. U žrijebu za KUP učestvuje sve ekipe, koje igraju ligaški dio prvenstva. Ekipe, koje zauzmu prve dvije pozicije na kraju prvog dijela prvenstva, neće igrati prvo kolo KUP-a. Prvi dio prvenstva, biće završen poslije odigranih sedam kola, a odmah nakon toga, održat će se i žrijeb za KUP I odraditi kompletan “kostur”.

• U slučaju neriješenog rezultata, pristupa se odmah izvodenju kaznenih udaraca sa sedam metara.

• Ekipa prijavljuje pet izvodjača.

• U slučaju i da poslije toga bude izjednačeno igrači istim redosledom šutiraju, po jedan izvodjač do dobijanja pobjednika.

***PLAY OFF***

ČLAN 7a

. U play off takmičenju, se igra po sistemu ispadanja, tako što se ukrštaju grupe A i B. U play of-u će se plasirati sve ekipe, koje završe ligaški dio prvenstva. Na kraju ligaškog dijela, radi se kostur kompletnog play of-a, na osnovu konačne tabele i plasmana ekipa.

Ekipe koje zauzmu prva dva mjesta u obje grupe, prolaze direktno u osminu-finala, tj. preskaču prvo kolo. Ukrštanje se radi po sistemu A3-B14, B3-A14 i tako redom.

Play of mečevi će se igrati na dva meča, počev od prvog kola pa do meča za treće mjesto i finala, koji će se igrati na jedan meč. Poslije dva odigrana meča sabirat ce se golovi i uspjesnija ekipa ide dalje. Neće važiti pravilo gol u gostima, odnosno koja je ekipe dala više golova kao gost. U slucaju da poslije dva odigrana meča rezultat bude neriješen, pristupit će se izvodjenju penala, odnosno kaznenih udaraca sa sedam metara. Ekipe prijavljuju po pet izvodjača. Ako ni poslije toga ne dobijemo pobjednika, igraci istim redosledom šutiraju i to po jedan izvodjac dok ne dobijemo pobjednika.

Napomena u mečevima za treće mjesto i finalu, ukoliko ne bude pobjednika u regularnom dijelu meča, prvo će se igrati dva produžetka po 5 min, a ako ni posle toga nemamo pobjednika, onda će se pristupiti izvođenju penala.

.

***KAZNENI UDARCI (PENALI)***

ČLAN 8

• U minifudbalu postaje kazneni udarci sa 7 i 10 metara.

• Igrač koji pristupa izvodjenju kaznenog udarca bilo da je sa 7 ili 10 metara isključivo on mora izvesti prekršaj, i nije dozvoljeno pomjeranje lopte da bi njegov saigrač natrčao i uputio udarac ka golu.

• Kazneni udarac sa 7 metara.

• Se dosuduje ako igrač izvrši bilo koji od gore pomenutih prekršaja u svom kaznenom prostoru, nezavisno od pozicije lopte, ali pod uslovom da je lopta u igri.

• Bilo koji prekršaj koji bi bio sudjen kao slobodni udarac, a dogodio se u obrambenom kaznenom prostoru sudi se penal.

***• KAZNENI UDARAC SA 10 METARA***.

• Prekršaji se sabiraju i protiv svake ekipe koja u toku jednog poluvremena napravi 5 prekršaja, posle svakog narednog dosuduje se kazneni udarac sa deset metara. Prekršaji se ne prenose iz prvog u drugo poluvrijeme, kao ni u produžecima plej offa.

• Klizeći start na loptu se ne računa kao prekršaj, već se tretirati kao indirektan slobodan udarac, osim ako nije prilikom starta došlo do kontakta sa igračem, u tom slučaju će se tretirati kao prekršaj.

• Dozvoljeno je klizanje u prostoru odnosno blokada šuta, spasavanje auta, blokiranje centaršuta, a sudija će procijeniti da li je dozvoljen ili ne.

• Igranje rukom se računa kao prekršaj, medjutim neće se svako igranje rukom suditi već će sudija procijeniti blizinu dva igrača i da li je lopta udarila ruku ili ruka loptu.

***INDIREKTAN SLOBODAN UDARAC***

Član 9

• Indirektan udarac se ne računa kao prekršaj.

• Kada se izvodi indirektni udarac loptu moraju dirati najmanje dva igraca prije nego što postignu gol.

• Indirekt se sudi kada po mišljenju sudije igrac:

**Napravi klizeći start na loptu ili u igračkom prostoru (0,5-1m po procjeni sudije), a bez kontakta sa protivničkim igračem**

Ako igrac dovede u zabludi protivnickog igraca, tako sto uzvikne da mu prepusti ili doda loptu.

• obstruira kretanje protivnika

• igra opasno (visoko podignuta noga)

• sprečava golmana da ispuca loptu ili izbaci loptu rukom.

• ukoliko se na terenu nađe više igrača jedne ekipe, nego što je predvidjeno (5+1)

Ili ako golman:

• u svom kaznenom prostoru drži loptu u rukama 5 sekundi ili kod izvodjenja gol auta

• u svom kaznenom prostoru primi loptu u ruke nakon što mu je saigrac dodao nogom

• u svom kaznenom prostoru primi loptu u ruke nakon što mu je saigrač bacio iz auta

• u svom kaznenom prostoru primi loptu u ruke nakon što ju je ispustio iz ruku.

• ukoliko na svojoj polovini terena, drži loptu u nogama 5 sekundi.

***SLOBODAN UDARAC***

Član 10

• Kada se dosudi prekršaj, igraci u živom zidu moraju biti udaljeni 5 metara od lopte, kao i prilikom izvodenja kornera i auta.

• Može biti dvojak,direktan, iz koga pogodak može da bude postignut neposredno (direktno) protiv strane koja je pogriješila, ili indirektan, iz koga pogodak ne može da bude postignut sve dok lopta nije taknuta ili njome nije igrao neki drugi igrac (osim igraca koji je izveo udarac) pre nego što je ušla u okvir gola.

• Da bi se razlikovalo dosudjivanje direktnog i indirektnog slobodnog udarca, sudija, kada dosudjuje indirektan slobodan udarac, treba da ga oznaci podizanjem jedne ruke iznad glave. Treba da drži ruku u tom položaju, sve dok udarac ne bude izveden i dok loptom ne igra ili je ne dotakne drugi igrac, ili dok lopta ne bude van igre.

• Svi protivnički igraci moraju da budu najmanje 5 m udaljeni od lopte pri izvodenju slobodnog udarca. Lopta je u igri pošto je bila šutnuta ili dotaknuta, i pošto je napustila kazneni prostor.

• Ako se igrač protivničke ekipe nadje bliže od 5 metara lopti prije nego što je slobodan udarac izveden, sudija bi trebalo da naredi da se slobodan udarac ponovi, sve dok se ne postupi po Pravilu.

• Lopta mora da miruje kada se izvodi slobodan udarac i izvodac ne može da igra po drugi put loptom, sve dok je ne takne ili njome ne igra neki drugi igrac.

• Prilikom izvodenja slobodnog udarca ili indirekta igrač je dužan da umiri loptu i da je izvede sa mjesta gdje je napravljen prekršaj.

• U slučaju da igrač ne uradi po pravilu, lopta ne mijenja posjed, već se ponavlja udarac a igrač se opominje usmeno ili dobija žuti karton, kao i u slučaju odugovlacenja prilikom izvodjenja slobodnog ili indirektnog udarca.

• Sudija nije obavezan da pušti prednost u igri, ako je vec bio prekršaj. Po svojoj procjeni može da pusti prednost u slucaju ako postoji velika vjerovatnoca za postizanje pogotka. Ukoliko pusti prednost, ne može naknadno svirati prekršaj, posebno ako je prošlo izvjesno vrijeme.

• Sudija se mora u veoma kratkom roku odluciti, da li ce pustiti prednost ili svirati prekršaj. S obzirom na to da se sabiraju prekršaji, poželjnije je da svira prekršaj.

***IZVOÐENJE KORNERA***

Clan 10 a

• Korner se mora izvesti u roku od 5 sekundi ili ce lopta biti dodijeljena protivnickoj ekipi.

• Korner se dosuduje kada je lopta kao poslednjeg dodirnula igraca ekipe kaja se brani i prešla preko poprecne linije igrališta (gol-aut linije).

• Udarac iz ugla (korner) izvodi se iz onog ugla koji je najbliži mestu gde je lopta izašla iz terena. Udarcem iz ugla može se direktno postici gol.

• Igrac koji izvodi korner ne smije ponovo igrati loptom sve dok ona ne dodirne nekog drugog igraca. Svi protivnicki fudbaleri, prilkom izvodenja kornera moraju biti 5m metara udaljeni od lopte dok ona ne ude u igru.

• Ukoliko ekipa nepravilno izvede korner(lopta se ne nalazi na mjestu predvidjenom za izvodjenje kornera,lopta se krece), lopta se predaje protivnickom golmanu, koji ubacuje loptu u igru.

***IZVOÐENJE AUTA***

Clan 11

• Aut se mora izvesti u roku od 5 sekundi ili ce lopta biti dodijeljena protivnickoj ekipi.

• Kada lopta cijelom svojom zapreminom prede preko aut-linije bilo po zemlji ili u vazduhu, ili dodirne plafon ako se igra u zatvorenom prostoru, treba da bude vracena u igru rukom, u bilo kom pravcu, sa mjesta gdje je prešla aut-liniju, od strane igraca protivnicke ekipe u odnosu na igraca koji je, prije toga, poslednji dotakao loptu.

• Kada izvodi aut igrac:

• Mora biti okrenut prema terenu.

• Mora dijelom svakog stopala biti na aut liniji ili na dijelu uz aut liniju (znaci: igrac kada baca aut može stajati na liniji)

• Lopta mora biti u rukama iza glave, a u trenutku bacanja iznad glave, pri cemu obje noge moraju biti na zemlji. Pri bacanju auta igrac može koristiti zalet, a jedna noga može biti ispred druge.

• Smatra se da je lopta u igri odmah kad je ubacena naprijed, a igrac koji vrši ubacivanje ne smije da igra loptom po drugi put, sve dok njom ne igra ili je ne dotakne drugi igrac.

• Igrači protivničke ekipe moraju da budu udaljeni najmanje 1,5 metara od mjesta sa koga se izvodi ubacivanje.

• Direktnim bacanjem auta se ne može postici pogodak. Prije nego lopta udje u mrežu, mora je dirati barem jedan igrac (može i protivnicki).

• Ako igrac baci loptu direktno iz auta u protivnicki gol, sudi se gol-aut, a ako igrac baci loptu direktno iz auta u svoj gol, sudi se korner.

***REGISTRACIJA IGRAČA***

Clan 12

• Pravo nastupa u ligi i kup takmicenju imaju igraci amateri. Ekipa može imati najviše četiri profesionalna fudbalera u sastavu ekipe.

• Ekipe moraju prijaviti minimum 12 a max 18 igraca. Ekipe mogu dodati ili zamijeniti jednog igrača zaključno sa trećim kolom lige.

• Na polusezoni svaka ekipa ima pravo da izvrši 5 izmjena, a da prethodno sa spiska ukloni 5 igrača, iz prve polusezone. Organizator može u toku sezone i povećati broj dozvoljenih izmjena u slučaju da je to u interesu ekipa.

• Profesionalnim fudbalerom se smatra igrač koji je registrovan za neku od ekipa koja se takmiči u Prvoj i Drugoj Crnogorskoj ligi velikog fudbala, u Prvoj futsal ligi, kao i u profesionalnim ligama u inostranstvu. Igrači koji će u tekućoj sezoni navršiti 40 godina, neće se računati kao profesionalni igrač i ako je registrovan u nekoj od pomenutih liga.

• Profesionalnim fudbelerom se smatra i onaj igrač koji je registrovan za neki od timova u pomenutim ligama, bez obzira da li nastupa ili ne za te timove. Dovoljno je samo da je prijavljen (registrovan) za svoju ekipu, za tekuću sezonu.

• Igrači koji nastupaju u nižim rangovima takmičenja velikog fudbala, kao i oni koji nastupaju u drugim ligama malog fudbala računaju se kao igrači amateri.

• Ekipe koje u svojim redovima imaju profesionalne fudbalere dužne su da ih prijave na početku sezone, a njihov status profesionalnog igraca, može se promijeniti samo za vrijeme prelaznog roka u minifudbalu, bez obzira na to da li igrač prekinuo profesionalnu karijeru.

• Igrač koji se prijavi za vrijeme prelaznog roka kao profesionalni igrač, taj status zadržava do završetka sezone, takođe bez obzira na to da li je završio profesionalni angažman.

• Ukoliko neki igrač amater u medjuvremenu nadje angažman u nekoj od pomenutih liga, a njegova ekipa vec ima četiri profesionalna igrača, predstavnik ekipe je dužan da obavijesti rukovodstvo lige i da po svom izboru ukloni jednog igrača sa spiska.

• U slučaju da dođe do takve situacije, ekipa nema pravo da umjesto tog igrača ubacuje zamjenu, već se samo igrač sklanja sa spiska, osim ako nije u tom trenutku prelazni rok.

• Predstavnici ekipa su dužni da vode računa o broju profesionalnih igraca i da obavijeste rukovodstvo lige o eventualnim promjenama u statusu igraca.

***BROJ PRIJAVLJENIH IGRACA PRELAZNI ROK***

Član 13

• Ekipe moraju prijaviti nove igrace u terminima u kojim je predviden prelazni rok.

• Termin prelaznog roka ce biti objavljen na kraju prvog dijela sezone.

• Ukoliko neki igrač želi da na polusezoni promijeni ekipu, mora obavijestiti rukovodstvo lige, kako bi bili sigurni da je svojevoljno promijenio tim.

• Svaka ekipa može prijaviti minimum 12, a maksimum 18 igraca i svi oni mogu ući u protokol meča.

• Ukoliko neka ekipa ima 18 igrača na spisku, a želi dodati jednog ili dva igraca, u tom slučaju mora isto toliko igrača ukloniti sa spiska. Ukoliko ekipa ima manje od 18 igrača, onda može dopisati jednog ili dva igrača, zavisno od broja prijavljenih igrača.

• Zamjena najviše pet igrača dozvoljena je za vrijeme prelaznog roka. Prelazni rok se odvija u pauzi izmedu prvog i drugog dijela prvenstva. O tačnim datumima prelaznog roka, ekipe ce biti obaviještene u toku sezone.

***SANKCIONISANJE KLUBA***

Član 14

• Ako neka ekipa izgubi tri meča službenim rezultatom automatski se isključuje iz lige.

• Ukoliko neka ekipa napusti meč prije njegovog završetka, iz bilo kojeg razloga meč će biti registrovan u korist protivnika (ili postojećim rezultatom ili 3:0, a to zavisi da li je prošlo ¾ meča) i od trenutnog rezultata.

• Ako ekipa napusti takmičenje ili bude isključena iz lige, u periodu kad je prošlo manje od pola prvenstva organizator ima pravo da pozove novu ekipu, koja bi preuzela bodovni saldo prethodne ekipe.

• Ukoliko je prošlo pola prvenstva svaki naredni meč ekipe koja je napustila takmičenje ili je isključena bice registrovan službenim rezultatom 3:0 za protivnika.

• Ukoliko se ustanovi da se na spisku igrača neke ekipe nalazilo više od četiri profi igrača, taj meč se registruje službenim rezultatom 3:0 za protivnika.

• Ukoliko se ustanovi da je za neku ekipu odigrao meč igrač koji nije imao pravo nastupa, zbog izrečene discinplinske mjere ili se nije nalazio na spisku igrača, ta ekipa meč gubi službenim rezultatom 3:0.

.

. Ukoliko se ustanovi da je ekipa prekršila gore navedena pravila u ligaškom dijelu prvenstva, tj da se na njenom spisku nalazilo više od četiri profi igrača ili je nastupio igrač koji nije imao pravo, u tom slučaju ekipi će se oduzeti devet bodova na prvenstvenoj tabeli. Ukoliko ekipa izgubi meč službenim rezultatom u plej ofu, automatski će biti diskvalifikovana bez obzira da li je prvi ili drugi meč.

• Rukovodstvo lige zadržava pravo, da ekipi koja nije ispunila finansijske obaveze zabrani igranje do ispunjenja istih, odnosno može je u potpunosti izbaciti iz lige. Rukovodstvo lige nije odgovorno za eventualne povrede i igrači se obavezuju da igraju na svoju odgovornost. Pred pocetak lige, igrači i predstavnici ekipa su dužni da potpišu dokument, kojim se obavezuju da prihvataju pravila, koje je rukovodstvo lige odredilo.

***ŽALBE***

Član 15

• Predstavnici ekipe se u slučaju povrede pravilnika mogu žaliti iskljucivo pismeno u roku od 48 sati od odigravanja meča,ili odluke koju donese disciplinska komisija. Žalba se podnosi u pisanoj formi na zvaničnu mejl adresu: [minifootball@t-com.me](mailto:minifootball@t-com.me)

• Rukovodstvo lige ce sankcionisati ekipu i u slučaju da se druga ekipa nije žalila, ako utvrdi da je došlo do povrede pravilnika, odnosno da je nastupao igrač koji nije imao pravo nastupa ili neki drugi vid nepravilnosti.

• Ukoliko je nastupio igrač koji nije imao pravo, to promakne i delegatu i ekipama, a za to se sazna poslije isteka roka za žalbu, ekipi se naređuje da ukloni spornog igraca sa spiska, a meč se neće poništiti, a samim tim ni registrovati službenim rezultatom.

• Žalbu može uložiti bilo koja ekipa, i u slučajevima kada nije neposredno ugrožena, odnosno može uložiti žalbu za nepravilnosti na drugom meču.

• Žalba ce biti razmotrena u roku od 48 sati, a ekipa ili predstavnik ekipe ce dobiti odgovor u pisanoj formi.

• Ekipe se putem žalbe mogu žaliti samo u slucajevima kada je povrijedjen pravilnik.

• O žalbi odlucuje žalbena komisija i njihova odluka je konačna.

***SUDIJE I DELEGATI***

Član 16

• Utakmicu sude dvojica sudija (dva glavna, ili jedan glavni i jedan pomocnik).

• Za mjerenje vremena zadužen je delegat. Vrijeme se ne zaustavlja, osim u slučajevima većeg prekida kad sudija daje znak za tajm aut, osim u DVA POSLEDNJA minuta meča kada će vrijeme teći samo kada je lopta u igri i u situaciji kod dosuđene tehničke greške (direktan i indirektan slobodan udarac) u napadačkoj polovini terena, koja se desila u POSLEDNJEM MINUTU prvog poluvremena. Vrijeme će se mjeriti na semaforu, i zvučnim signalom ce biti označen kraj poluvremena odnosno meča. Posle zvučnog signala, igra se momentalno prekida i ne postoji mogućnost produženja čak i ako je upućen udarac prema golu, osim u slučaju ako je dosudjen kazneni udarac. U tom slučaju, dozvolit će se izvodjenje udarca, iako je isteklo vrijeme. U slučaju kvara na semaforu ili nekog drugog problema, mjerenje vremena preuzet će ručno delegat ili sudija meča.

• Na svakom meču će biti najmanje jedan delegat, koji ce biti zadužen za:

• Kontrolu vremena, igrača, sudija i vođenje zapisnika o prekršajima.

• Delegat ima pravo da sugeriše glavnom sudiji o nekom detalju koji sudija nije video, ali konačnu odluku o tome donosi sudija.

• U slučaju povrede pravilnika dužan je da reaguje i obavijesti igrače i sudiju.

• Podnosi izvještaj disciplinskoj komisiji o izvršenim disciplinskim mjerama.

• Daje ocjene sudijama i igracima.

• Delegat ili sudije imaju mogućnost da prijave igrača za nesportsko ponašanje i poslije završetka meča i taj igrač moze biti kažnjen i bez obzra što nije dobio crveni karton u igri.

***IGRAČ***

Član 17

• Igrač može da doda loptu svom golmanu, koristeći glavu, prsa ili koljeno.

• Medutim, ako po mišljenju sudija igrač namjerno koristi trik (da samom sebi podigne loptu i doda je svom golmanu koristeći glavu, prsa ili koljeno) dok je lopta u igri da bi „izigrao“ pravilo, smatraće se krivim zbog nesportskog ponašanja.

• Njemu se izriče opomena, a protivničkoj ekipi dosuđuje indirektan slobodan udarac sa mesta na kome je došlo do prekršaja.

***IGRA GOLMANA***

Član 18

• Igrač koji je zamijenio golmana i igra kao šesti igrac mora imati različit dres.

• Dres golmana mora da se razlikuje od dresova svojih saigrača, sudija kao i protivničkih igrača.

• Kada lopta izađe u gol aut, golman je može vratiti u igru rukom ili nogom, ali to mora učiniti u roku od pet sekundi u suprotnom dosudit će se indirektan udarac u korist protivnika sa linije od šest metara. Golman mora dodati ili ispucati loptu i ne može sam sebe proigrati. Ukoliko izvodi loptu nogom, lopta mora biti umirena i može je spustiti bilo gdje u prostoru od 6 metara. Igrač kojem golman dodaje lopte, mora biti van kaznenog prostora od šest metara. U suprotnom sudija ce traziti od golmana da ponovi ubacivanje lopte.

• U slučaju da pogriješi i doda loptu svom saigraču, koji se u tom trenutku nalazi u šestercu, sudija ga upozorava da ponovi izvođenje. Svaka naredna greška ce se sankcionisati disciplinskim mjerama, zavisno od procjene sudije, da li to golman namjerno radi, kako bi dobio na vremenu.

• Golmanu će se priznati pogodak:

* Ukoliko iz igre uhvati loptu iz igre i udarcem nogom je uputi prema protivničkom golu.
* Ukoliko iz gol auta udarcem nogom postigne pogodak, bez obzira da li je lopta dotakla nekog od igrača.

U slučaju da postigne pogodak rukom, iz igre ili gol auta, gol se neće priznati bez obzira što se nalazio u svom golmanskom prostoru, osim u slučaju, ako je lopta na putu do gola dotakla nekog igrača bilo koje ekipe. Ukoliko golman uhvati loptu iz igre u svom šestercu, može sebi spustiti loptu i nije obavezan da je doda saigraču, kao u slučaju, kada je lopta zavrsila u gol autu. Van svog šesterca golman se računa, kao bilo koji drugi igrač.

• Kod ubacivanja lopte u igru (prilikom izvodenja auta) lopta može da se vrati golmanu u golmanski prostor, ali golman ne smije da je hvata rukama već da odigra nogom u suprotnom dosudit će se indirektan udarac.

• Svaka naredna greška ce se sankcionistati disciplinskim mjerama zavisno od procjene sudije da li to golman namjerno radi kako bi dobio na vremenu.

• Golman nema pravo kada napušti svoj šesterac da se ponovo vrati i uzme loptu u ruke, u tom slučaju se svira indirektan udarac za protivnika.

• Golman ima pravo klizećeg starta u svom prostoru na loptu, a van njega će se računati kao i svaki drugi igrač.

• Ukoliko golman u intervenciji van kaznenog prostora igra rukom, ili klizecim startom sprečava protivnickog igraca faulom u postizanju pogotka, kažnjavaće se žutim ili crvenim kartonom.

• Prilikom izvodenja kaznenog udarca sa deset metara golman može da izadje van linije gola (najviše 5 metra od linije gola), a slučaju kada se izvodi kazneni udarac sa sedam metara mora stojati isključivo na liniji.

***ŽUTI KARTON***

Član 19

• Žuti karton se daje kao opomena igracima, da ce prvi naredni takav ili sličan prekršaj biti takodje sankcionisan žutim kartonom, sto bi značilo automatski crveni karton.

• Svako simuliranje na terenu sa namjerom da se zavaraju sudije mora se kazniti kao nesportsko ponašanje.

• Igrač treba da bude opomenut i da dobije žuti karton ako:

• Krši postupak izmjene

• Neprekidno krši Pravila igre

• Pokazuje bilo riječima, bilo gestom da se ne slaže sa odlukom sudije

• Ako je kriv za nesportsko ponašanje

• Odugovlači sa vraćanjem lopte u igru

• Ne poštuje ustanovljeno rastojanje pri ubacivanju lopte u igru, izvođenju kornera, slobodnog udarca ili gol-auta

• Za namjerne startove nad protivnikom (saplitanje, povlačenje) prilikom obećavajucih napada

• Odigra namjerno loptu rukom da bi spriječio napad protivnika, drži protivnika rukama, skoči na protivničkom igrača

• Simuliranje na terenu sa namjerom da se zavara sudija.

• Za svaki od ovih prekršaja sudija treba da dosudi slobodan ili indirektan udarac za protivničku ekipu, koji će se izvesti sa mjesta gdje se prekršaj dogodio.

• Žuti karton se prenosi u sledeće utakmice, odnosno sabiraju se, i svaki igrac koji dobije 3 zuta kartona zbirno, moraće da pauzira naredni mec. Žuti kartoni ce se zbrajati u prvenstvenim mecevima, dok ce se brisati pred play of mečeve.U kup takmicenju, žuti kartoni se nece sabirati.

• Igrači će imati uvid u žute kartone tako da će moći da prate stanje svojih žutih kartona.

• Igrači koji nemaju pravo nastupa u narednom meču biće obaviješteni na našem zvaničnom sajtu neposredno prije tog kola. Ekipe, odnosno igrači su dužni da prate zvanični sajt ili fb stranicu, kako bi bili o svemu obaviješteni. Rukovodstvo lige nema obavezu da na drugi način obavještava ekipe i igrače.

***CRVENI KARTON***

Clan 20

• U slucaju kada igrač dobije crveni karton nema pravo više ulaska u igru, vec mora napustiti klupu za rezervne igrace, odnosno mora napustiti balon salu i poslije isteka kazne od pet minuta, njega može zamijeniti drugi prijavljeni igrač.

Bez obzira ako je ekipa dala ili primila gol u toku kazne.

• U slučaju da neki igrač ne želi da napusti balon salu, odgovorna je ekipa za koju nastupa.Sudije će dati određeni rok tom igraču da napusti teren, a ukoliko ni tada ne ispune meč će se registrovati u korist protivnika

• Igrač treba da dobije crveni karton i bude udaljen iz igre ako je, po mišljenju sudije:

• kriv za ozbiljnu, grubu igru

• kriv za brutalan napad

• nasrtanje(udaranje)protivnika ili svog igraca

• koristo uvredljive i pogrdne reci

• dobio po drugi put u istom mecu, žuti karton

• pljunuo protivnika, ili bilo koju drugu osobu

• spriječio protivnički tim u postizanju gola. ili u ociglednoj gol šansi, tako što je namjerno igrao rukom (ovo ne važi za golmana u njegovom kaznenom prostoru);

• sprecio protivnickog igraca u ociglednoj gol šansi prekršajem za koji se svira slobodan ili kazneni udarac.

• Nesportsko ponasanje (vrijedanje, psovanje,udaranje...) prema sudiji, sluzbenom licu, gledaocu, saigracu, protivnickom igracu,

• Vrijedjanje, psovanje pubilike i drugi tezi oblici nesportskog ponasanja kaznjavat ce se od dva meca pa do iskljucena iz lige.

• U slučaju da sluzbeno lice ili igrac koji se nalazi na klupi dobije mjeru iskljucenje dužan je da automatski napusti klupu a ekipa se nece kažnjavati igranjem sa igracem manje.

• Crveni kartoni se prenose iz prvenstva u kup takmičenje i obratno.

• Sve kazne za iskljucene igrace donosice disciplinska komisija shodno težini učinjenog prekršaja, 19 i 20, vodeći pri tom računa da se strožije kazne povratnici.

***DISCIPLINSKE KAZNE***

Član 21

• Ukoliko utakmica bude prekinuta zbog bilo kakvog incidenta,

• Rukovodstvo Lige ce u najkraćem mogućem roku odlučiti o "sudbini" meča i visini kazne za učesnike.

• Vrijedjanje i psovanje publike i svega ostalog od dva meča pa do isključena iz lige.

• Disciplinska mjera koja se može preduzeti protiv službenog lica nekog tima (trener, šef strucnog staba...) jeste crveni karton, u slučajevima grubih povreda pravila ponašanja tokom meca.

• Direktan crveni karton se dobija najmanje 1 utakmica suspenzije (disciplinska komisija odlučuje o visini kaznjenih utakmica) zavisno od učinjenog prekršaja.

• Rukovodstvo lige zadržava pravo da igrača koji je napravio teži vid nesportskog ponašanja do kraja sezone ili trajno udalji iz takmičenja.

• Disciplinska komisija može različito kazniti igrače za istu povredu pravilnika. Igrači koji su u prošloj sezoni imali već takve situacije, kažnjavace se oštrije i sa više mečeva suspenzije, nego igrači kojima je to prvi put.

• Sastav disciplinske komisije će se određivati pred početak sezone i njihova imena će se biti objavljena na zvaničnom sajtu.

***NAGRADNI FOND Prve Crnogorske Lobbet Minifudbal Lige ZA SEZONU 2024 /2025 JE SLEDEĆI :***

Pehari i medalje za prva tri mjesta u ligi.

Pehari za najboljeg igrača, golmana i strijelca prvenstva.

Novčane nagrade: Za pobjednika plej ofa 3200 eura i besplatno učešće za sledeću sezonu, za osvojeno drugo mjesto 1500 eura. Za osvojeno treće mjesto 800 eura.

***ŽALBENA KOMISIJA LIGE***

• će odlučivati o eventualnim žalbama samo isključivo o povredi pravilnika ili o smanjenju izrečene kazne, koju je izrekla disciplinska komisija.

• Njihova odluka će biti konačna i može biti preinačena u veću ili manju od one, koju je izrekla disciplinska komisija.

• Žalbenu komisiju će činiti predstavnici ekipa koje učestvuju u ligi i birat će se pred početak sezone.

• Cilj ovog pravilnik je da zaštiti sve učesnike u ligi i da se po njemu svi upravljamo i ukoliko ga budemo svi poštovali neće biti problema. Svaka ekipa, a time i igrači i sva službena lica su dužna da poštuju pravilnik i da postupaju po njemu

• Ovaj pravilnik je uradjen za takmičenja pod okriljem UMFCG, i biće u potpunosti primjenjivan u Prvoj Crnogorskoj Lobbet Minifudbal Ligi, dok ostale članice našeg Udruženja ga mogu modifikovatii i prilagoditi svojim takmičenjima

*PREDSJEDNIK Minifudbal Saveza Crne Gore*

*NEBOJŠA KRALJEVIĆ*